"Ата Мекен" лидері Текебаев отырған бөлмеге қайта бейнебақылау орнатылған
""Ата Мекен" лидері Текебаев отырған бөлмеге қайта бейнебақылау орнатылған" | "https://abai.kz/post/69493"
TITLE: "Ата Мекен" лидері Текебаев отырған бөлмеге қайта бейнебақылау орнатылған
URL: https://abai.kz/post/69493
META: ""Ата Мекен" лидері Текебаев отырған бөлмеге қайта бейнебақылау орнатылған" | "https://abai.kz/post/69493"
DATE: 27.04.2018
AUTHOR(s): Abai.kz
TOTAL WORDS: 139
TEXT: Қырғызстанның экс-депутаты Өмірбек Текебаев жазасын өтеп жатқан №47 түрмедегі бөлмесіне қайтадан бейнебақылау орнатылды. Бұл жөнінде Жазаны орындау мемлекеттік қызметі мәлімдеді. Аталған мекеме бейнебақылауды Текебаевтың өтініші бойынша, қауіпсіздік мақсатында қойылғанын түсіндірді. 11 сәуірде бұрынғы премьер-министр Сапар Исаковтың тікелей тапсырмасы бойынша, экс-депутат отырған бөлмеден бейнебақылау алынып тасталған. Өмірбек Текебаев бөлмесіне камера орнатылғаны 29 қаңтарда белгілі болған. Жазаны орындау қызметі қауіпсіздік мақсатында орнаттық деп мәлімдеген. Бірақ құқық қорғаушылар бұл әрекетті айыптап, ал Текебаевтың өзі мұны күндіз-түні өзіне бақылау жасау арқылы, психологиялық қысым көрсетіп жатыр деп бағалаған. «Ата Мекен» партиясының лидері Өмірбек Текебаев пен Қырғызстанның Оңтүстік Кореядағы бұрынғы елшісі Дуйшенкул Чотонов 2017 жылдың ақпан айында Ресей кәсіпкерінен 1 млн доллар көлемінде пара алды деген күдікпен ұсталған. Былтыр 21 қарашада Жоғарғы сот екі саясаткерді күшейтілген режимде 8 жылға соттау туралы аудандық сот шешімін күшінде қалдырған. Сотталушылардың өздері мұның саяси астары бар деп біледі. Abai.kz
